

**IZVJEŠĆE O RADU NAČELNIKA**

**OPĆINE VINICA**

**ZA RAZDOBLJE**

**01.01.- 30.06.2024.**



REPUBLIKA HRVATSKA

VARAŽDINSKA ŽUPANIJA

OPĆINA VINICA

Općinski načelnik

KLASA: 024-04/24-02/26

URBROJ: 2186-11-24-1

Vinica, 31. srpnja 2024. godine

Na temelju članka 35.b stavak 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01.- vjerodostojno tumačenje, 129/05, 109/07, 125/08. 36/09., 144/12., 19/13., 137/15., 123/17. 98/19. i 144/20.), članka 48. stavak 1. Statuta Općine Vinica („Službeni vjesnik Varaždinske županije“ broj 30/20. i 09/21.) te članka 24. Poslovnika Općinskog vijeća Općine Vinica („Službeni vjesnik Varaždinske županije“ broj 57/09.,11/13.,60/13. i 109/21.) podnosim Općinskom vijeću Općine Vinica

**Izvješće o radu**

**za razdoblje od 01.01.2024. do 30.06.2024. godine**

Načelnik Općine u obavljanju izvršne vlasti temeljene na članku 46. Statuta, priprema i predlaže opće akte te je tako u navedenom razdoblju na raspravu i usvajanje upućeno 27 prijedloga općih akata koje je Općinsko vijeće usvojilo.

|  |  |  |  |  |
| --- | --- | --- | --- | --- |
| **RB** | **Klasa** | **Broj** | **Naziv** | **Datum nastanka** |
| 1. | 024-04/24-01 | 1 | Odluka o dodjeli javnih priznanja povodom Dana Općine Vinica, 20. sjednica Općinskog vijeća | 20.03.2024 |
| 2. | 024-04/24-01 | 2 | Zaključak o usvajanja Izvješća o poslovanju groblja za 2022. godinu, 20. sjednica Općinskog vijeća | 20.03.2024 |
| 3. | 024-04/24-01 | 3 | Analiza stanja sustava civilne zaštite na području Općine Vinica za 2023. godinu, 20. sjednica Općinskog vijeća | 20.03.2024 |
| 4. | 024-04/24-01 | 4 | Plan razvoja sustava civilne zaštite na području Općine Vinica za 2024. godinu s financijskim učincima za trogodišnje razdoblje, 20. sjednica Općinskog vijeća | 20.03.2024 |
| 5. | 024-04/24-01 | 5 | Plan djelovanja u području prirodnih nepogoda za 2024. godinu- Općina Vinica, 20. sjednica Općinskog vijeća | 20.03.2024 |
| 6. | 024-04/24-01 | 6 | Odluka o suglasnosti za provedbu ulaganja za projekt Rekonstrukcija nerazvrstane ceste NC 3003- Marčan Općina Vinica, 20. sjednica Općinskog vijeća | 20.03.2024 |
| 7. | 024-04/24-01 | 7 | Javni poziv za isticanje kandidature za članove Savjeta mladih Općine Vinica | 14.05.2024 |
| 8. | 024-04/24-01 | 8 | GODIŠNJI IZVJEŠTAJ O IZVRŠENJU PRORAČUNA OPĆINE VINICA ZA 2023. GODINU- 21. sjednica Općinskog vijeća Općine Vinica | 28.05.2024 |
| 9. | 024-04/24-01 | 9 | Odluka o raspodjeli rezultata poslovanja Općine Vinica za 2023. godinu - 21. sjednica Općinskog vijeća Općine Vinica | 28.05.2024 |
| 10. | 024-04/24-01 | 10 | Zaključak o prihvaćanju Izvješća o izvršenju Programa javnih potrebe Općine Vinica u 2023. godini  - 21. sjednica Općinskog vijeća Općine Vinica | 28.05.2024 |
| 11. | 024-04/24-01 | 11 | Zaključak o prihvaćanju Izvješća o izvršenju Programa građenja komunalne infrastrukture za .2023. godinu- 21. sjednica Općinskog vijeća Općine Vinica | 28.05.2024 |
| 12. | 024-04/24-01 | 12 | Zaključak o prihvaćanju Izvješća o izvršenju Programa održavanja komunalne infrastrukture za 2023. godinu- 21. sjednica Općinskog vijeća Općine Vinica | 28.05.2024 |
| 13. | 024-04/24-01 | 13 | Zaključak o prihvaćanju Izvješća o izvršenju Programa utroška sredstava naknade za zadržavanje nezakonito izgrađenih zgrada u prostoru za 2023. godinu- 21. sjednica Općinskog vijeća Općine Vinica | 28.05.2024 |
| 14. | 024-04/24-01 | 14 | Zaključak o prihvaćanju Izvješća o izvršenju Programa utroška sredstava šumskog doprinosa za 2023. godinu- 21. sjednica Općinskog vijeća Općine Vinica | 28.05.2024 |
| 15. | 024-04/24-01 | 15 | Zaključak o prihvaćanju Izvješća o izvršenju Programa utroška sredstava naknade za promjenu namjene poljoprivrednog zemljišta u 2023. godini- 21. sjednica Općinskog vijeća Općine Vinica | 28.05.2024 |
| 16. | 024-04/24-01 | 16 | Zaključak o usvajanju Izvješća o radu načelnika za razdoblje od 01.07. do 31.12.2023. godine - 21. sjednica Općinskog vijeća Općine Vinica | 28.05.2024 |
| 17. | 024-04/24-01 | 17 | Odluka o kupnji nekretnine čkbr 220/40 k.o. Marčan- Marija Mihalina- 21. sjednica Općinskog vijeća Općine Vinica | 28.05.2024 |
| 18. | 024-04/24-01 | 18 | Odluka o kupnji nekretnine čkbr 220/43 k.o. Marčan- Robert Kovačić- 21. sjednica Općinskog vijeća Općine Vinica | 28.05.2024 |
| 19. | 024-04/24-01 | 27 | I. Izmjene i dopune Programa utroška sredstava šumskog doprinosa u 2024. godini - 22. sjednica Općinskog vijeća Općine Vinica | 12.06.2024 |
| 20. | 024-04/24-01 | 26 | I. Izmjene i dopune Programa javnih potreba u društvenim djelatnostima Općine Vinica za 2024. godinu - 22. sjednica Općinskog vijeća Općine Vinica | 12.06.2024 |
| 21. | 024-04/24-01 | 25 | I. Izmjene i dopune Programa održavanja komunalne infrastrukture za 2024. godinu - 22. sjednica Općinskog vijeća Općine Vinica | 12.06.2024 |
| 22. | 024-04/24-01 | 24 | I. izmjene i dopune Programa građenja komunalne infrastrukture u Općini Vinica za 2024. godinu - 22. sjednica Općinskog vijeća Općine Vinica | 12.06.2024 |
| 23. | 024-04/24-01 | 23 | I. IZMJENE I DOPUNE PRORAČUNA OPĆINE VINICA ZA 2024. GODINU - 22. sjednica Općinskog vijeća Općine Vinica | 12.06.2024 |
| 24. | 024-04/24-01 | 22 | Odluka o izmjenama i dopunama Odluke o koeficijentima za obračun plaće službenika i namještenika u Jedinstvenom upravnom odjelu - 22. sjednica Općinskog vijeća Općine Vinica | 12.06.2024 |
| 25. | 024-04/24-01 | 21 | Odluka o povećanju ekonomske cijene redovitog cjelodnevnog desetosatnog programa Dječjeg vrtića Vinica - 22. sjednica Općinskog vijeća Općine Vinica | 12.06.2024 |
| 26. | 024-04/24-01 | 20 | Odluka o davanju prethodne suglasnosti na II. Izmjene i dopune Pravilnika o radu Dječjeg vrtića Vinica - 22. sjednica Općinskog vijeća Općine Vinica | 12.06.2024 |
| 27. | 024-04/24-01 | 19 | Odluka o mjerilima za financiranje predškolskog odgoja i ostvarivanje prava prednosti upisa djece u Dječji vrtić Vinica - 22. sjednica Općinskog vijeća Općine Vinica | 12.06.2024 |

* Započela je provedba projekta „Zaželi“ u Općini Vinica. Ministarstvo rada, mirovinskog sustava, obitelji i socijalne politike donijelo je odluku o dodjeli 126.138.000,00 EUR bespovratnih sredstava u okviru projekta "Zaželi - prevencija institucionalizacije". Među odabranim projektima je i onaj Općine Bednja te Općine Vinica kao partnera na projektu. Radi se o projektu "Zaželi - Potpora i podrška" za koji je Ministarstvo odobrilo maksimalan iznos prihvatljivih troškova, odnosno 561 tisuću eura. Svrha projekta je pružanje usluge potpore i podrške u svakodnevnom životu starijim osobama i osobama s invaliditetom s područja općina Bednja i Vinica. Vrijeme trajanja projekta je 36 mjeseci.
* Pokrenut je postupak nabave dječjih igrala za Dječji vrtiću Vinica.

Općini Vinica dodijeljena su financijska sredstva Središnjeg državnog ureda za demografiju i mlade za poboljšanje materijalnih uvjeta u Dječjem vrtiću Vinica u iznosu od 21.828,92 EUR.

Dobiven iznos namijenjen je projektu nabave i upotpunjavanja sadržaja igrala Dječjeg vrtića Vinica, dok će se ostatak investicije u iznosu od 10.394,73 EUR osigurati u Proračunu Općine.

* Završeni su radovi sanacije postojećih dječjih igrala na području Općine Vinica na 13 lokacija u iznosu od 5.625,00 eura s PDV-om.
* Potpisan je Ugovor te su započeli radovi na rekonstrukciji groblja – izgradnja ogradnog zida koji se provode u sklopu operacije 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulture aktivnosti te povezanu infrastrukturu“ LAG -a SJEVEROZAPAD. Vrijednost ugovorenih radova je 106.244,76 EUR s PDV -om.

U izvještajnom razdoblju, uz redovne aktivnosti vezane uz zakonske obveze, radilo se na prijavama projekata na više natječaja i poziva, potpisivanja Ugovora, kao i praćenju projekata u tijeku te realizacije pojedinih projekata:

Redovito obilazim te pratim radove na rekonstrukciji dvorca Arboretum Opeke, čiji su radovi u punom zamahu, praktički pred završetkom te će u konačnosti pridonijeti razvitku i turizmu Općine Vinica.

Općinu uslijed velikih oborinskih voda zadesila poplava, gdje se proglasila elementarna nepogoda, aktiviralo se 11 klizišta na lokalnim cestama te 3 na županijskim cestama ali prijavljeno je i niz klizišta i odrona na privatnim vinogradima te se velik napor ulaže kako bi se u budućnosti ovakve nepogode izbjegle. U tom segmentu sudjelovao sam na nekoliko radnih sastanaka sa Hrvatskim vodama te djelovao na terenu kako bi se spriječile daljnje katastrofe te smo u ovom izvještajnom razdoblju uspjeli osigurati čišćenje kanala od ribnjaka do trga Matije Gupca te kanala oko ribnjaka.

U proteklom sam razdoblju prisustvovao na više radnih sastanaka sa županom i sudjelovao na više koordinacija načelnika te na svečanim sjednicama i ostalim svečanostima susjednih općina u Hrvatskoj i Sloveniji. Bio sam domaćin redovnoj godišnjoj skupštini Udruge kineziologa Grada Varaždina i Varaždinske županije koju je predsjedavao Dubravko Banek, prof. uz prisustvo predsjednika Hrvatskog kineziološkog saveza prof. dr. sc. Goran Leko.

Održan je i radni sastanak svih subjekata u turizmu koji nude uslugu smještaja sa ciljem međusobnog povezivanja i što bolje turističke ponude.

U našoj smo općini ugostili predsjednika Vlade Republike Hrvatske, Andreja Plenkovića, koji je obišao radove na obnovi dvorca Arboretum Opeka.

Organizirale su se manifestacije pod pokroviteljstvom Općine Vinica, gdje sam sudjelovao, a to su Vincekovo, 24. Izložba vina, u suradnji sa udrugom vinogradara „Vinea“ Vinica; godišnje skupštine Udruga Općine Vinica; 15. Tjedan smijeha Kerekesh teatra, gdje su se izvele dvije predstave „Babinjak“ i „Ja trudnica“; Športsko ribolovni klub Vinica u organizaciji 8. Šaranskih noći te Kup Općine u lovu ribe udicom na plovak; Održavanje Memorijalnog turnira Mladen Kasun - sportsko druženje branitelja iz cijele županije na spomen Mladena Kasuna; 9. seoske igre u organizaciji Udruge za sport i rekreaciju Kapla,

Prisustvovao uskršnjoj izložbi Učeničke zadruge Vrčeki, OŠ Vinica “Vuzem i Vrčeki – kaj su naše ruke napravile” u viničkoj tradicijskoj kući „Vuzem i vrčeki – kaj su naše ruke napravile“, završnim priredbama Osnovne škole Vinica te Dječjeg vrtića Vinica. U sklopu U sklopu obilježavanja Dana Općine Vinica, Osnovna škola Vinica obilježila je svoj dan te sam posjetio Markov sajam i Kviz znanja; nazočio sam i koncertu ŽVS Leluja koje su ujedno i proslavile 10. godina svog rada; otvorio sam  2. Smotru dječjeg dramskog stvaralaštva na kajkavskom narječju *„Vinkajček 2024.“*u organizaciji Dječjeg vrtića Vinica., također sam prisustvovao danima otvorenih vrata SŠ Arboretum Opeka, Marčan, javnoj vatrogasnoj vježbi u organizaciji viničkih vatrogasaca.

Općina Vinica organizirala je svečanu sjednicu povodom Dana Općine te ugostila između ostalog i visoke uzvanike. U sklopu svečanosti organiziran je i bogati program kao što su Vinkajček, Dani otvorenih vrata SŠ Arboretum Opeka, Markov sajam, koncerti Jole i Cure s centra, koncert ŽVS Leluja povodom 10. godina djelovanja, kup Općine vinica u lovu ribe udicom na plovak, javna vatrogasna vježba, nogometna utakmica te memorijal Mladen Kasun.

Svečano smo otvorili Sportski centar Vinica uz nazočnost izbornika Hrvatske nogometne reprezentacije Zlatka Dalića, mons. Josipa Mrzljaka, biskupa u miru, župana Varaždinske županije, predsjednika Vijeća Općine Vinica Predraga Štromara te ostalih uzvanika zajedno sa članovima sportskih klubova svih dobnih skupina.

Općina Vinica spada u šest najrazvijenijih Općina koje se prema vrijednosti indeksa nalaze u zadnjoj četvrtini iznadprosječno rangiranih jedinica lokalne samouprave prema pokazateljima gospodarskog rasta.

Ulazak u petu, višu skupinu iznadprosječno razvijenih Općina u Hrvatskoj rezultat je truda, zalaganja i povlačenja sredstava iz fondova koje je Općina Vinica proteklih godina realizirala i koje provodi.

Kao načelnik općine, uspješno sam surađivao sa svim udrugama, vatrogasnim i športskim društvima koje se financiraju iz Proračuna Općine. Potpisali smo Ugovore o financiranju programa Udruga s 16 Udruga koje djeluju na području Općine, u ukupnom iznosu od 41.400,00 eura.

U skladu s planiranim sredstvima u proračunu, građanima su isplaćivane odgovarajuće potpore kao što su potpore za novorođenčad, potpore umirovljenicima za Uskrs, koje su se u izvještajnom razdoblju udvostručile zbog povećanog cenzusa mirovina; sufinanciranje prijevoza za učenike srednjih škola, potpore studentima, učenicima, potpore mladim obiteljima u stambenom zbrinjavanju te kućanstvima, u poboljšanju energetske učinkovitosti kuća i druge tekuće potpore. Organiziran je prijem te nagrađivanje najuspješnijih učenika osnovne i srednje škole na natjecanjima.

U proteklom su razdoblju redovno sufinancirani troškovi predškolskog odgoja odnosno zbrinjavanja djece u dječjim vrtićima te svih dodatnih potreba Dječjeg vrtića Vinica kao našeg proračunskog korisnika. Kako bi se roditeljima olakšalo, povećao se udio sufinanciranje u ekonomskoj cijeni vrtića za 10% od proteklog razdoblja te sada iznosi 70% ekonomske cijene vrtića.

Ulaže se velik napor, obzirom na opći porast cijena, kako bi se proračun izvršavao u skladu s planiranim te kako bi se uspjele realizirati planirane aktivnosti i podmiriti sve obveze.

ZAKLJUČAK:

U izvještaju o radu načelnika za razdoblje od 01.01.2024. do 30.06.2024. godine predstavio se najvažniji segment djelovanja načelnika te kratak pregled aktivnosti koje su se provodile. Načelnik je tijekom godine surađivao te imao odličnu suradnju sa susjednim Općinama i Gradovima, odazivao se na sastanke koje je organizirala Varaždinska županija i druge institucije, odazivao se na pozive drugih općina i gradova na proslave raznih prigoda, sudjelovao je godišnjim skupštinama udruga civilnog društva, organizirao manifestacije te obavljao i druge aktivnosti sukladno Statutu i Zakonima uspješno.

OPĆINSKI NAČELNIK OPĆINE VINICA

dr. sc. Branimir Štimec, prof.